סקטור התרופות המשיך את הזינוק מהשבוע האחרון, הסולאריות הצטרפו בעקבות טראמפ. טבע עלתה בחדות.
יום המסחר בוול סטריט הסתיים ללא שינוי. נראה כי המשקיעים מחכים להתפתחויות בשוק האנרגיה על מנת לבחור כיוון. הנפט סיים בעלייה של 0.5%, והתייצב מעט לאחר הירידות של הימים האחרונים. כלכלני סיטי בנק צופים כי לאחר הירידות החדות של הימים האחרונים, פניו של הנפט לכיוון תיקון חד כלפי מעלה(ראה ידיעה הרחבה).
סקטור התרופות המשיך היום את המגמה החיובית מהשבוע האחרון. התעודה העוקבת אחר המדד (סימול : IBB) סיימה את היום בעלייה של 1.3% ובכך התעודה משלמיה זינוק של 9% ב4 ימים המסחר האחרונים. ברקע למהלך העליות במניות התרופות עומד חשיפת הפרטים אודות תוכניתו של טראמפ לסקטור. ( לדיווח המלא שהקפיץ את הסקטור). נציין את מניית גילאד(סימול:GILD) שעלתה בכ-4.5%, ואת מניית טבע שזינקה 4.73%.
בשעה 15:30 התפרסם מדד התביעות הראשוניות לדמי אבטלה שהצביע כי בשבוע האחרון כ214 אלף נוספו בפעם הראשונה לתובעי דמי אבטלה, זאת לעומת צפי של 238 אלף.
מדד מחיר הבתים התפרסם בשעה 16:00 והראה על עלייה של 0.7% ברמת המחירים בחודש האחרון, לעומת צפי של 0.4%.
נתונים אלו מושכים תשומת לב מיוחדת נוכח נתוני מאקרו מאכזביים בחודש האחרון, נתונים שהעלו תהיות לגבי נכונות המהלך של הפד', שהודיע בתחילת החודש כי הוא מעלה את הריבית.